CELEX: 32005R2029
Language: sl
Date: 2005-12-13 00:00:00
Title: Uredba Komisije (ES) št. 2029/2005 z dne  13. decembra 2005  o odprtju tarifne kvote za uvoz določenega blaga s poreklom iz Norveške, izdelanega s predelavo kmetijskih proizvodov, ki jih zajema Uredba Sveta (ES) št. 3448/93, v Evropsko skupnost za leto 2006

14.12.2005   
            
            
               SL
            
            
               Uradni list Evropske unije
            
            
               L 327/11
            
         UREDBA KOMISIJE (ES) št. 2029/2005
   z dne 13. decembra 2005
   o odprtju tarifne kvote za uvoz določenega blaga s poreklom iz Norveške, izdelanega s predelavo kmetijskih proizvodov, ki jih zajema Uredba Sveta (ES) št. 3448/93, v Evropsko skupnost za leto 2006
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti člena 7(2) Uredbe,
   ob upoštevanju Odločbe Sveta 2004/859/ES z dne 25. oktobra 2004 o sklenitvi sporazuma v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (2), in zlasti člena 2 Uredbe,
   ob upoštevanju naslednjega:
   
               (1)
            
            
               Sporazum v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško določa v točki III za določeno blago s poreklom iz Norveške letne tarifne uvozne kvote. Te kvote je treba odpreti za leto 2006.
            
         
               (2)
            
            
               Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (3) določa pravila za upravljanje tarifnih kvot. Določiti je treba, da se tarifne kvote, odprte s to uredbo, upravljajo v skladu s temi pravili.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja v zvezi s trgovino s predelanimi kmetijskimi proizvodi, ki niso navedeni v Prilogi I –
            
         SPREJELA NASLEDNJO UREDBO:
   Člen 1
   Tarifne kvote Skupnosti za blago s poreklom iz Norveške s seznama v Prilogi se odprejo za obdobje od 1. januarja do 31. decembra 2006.
   Člen 2
   Tarifne kvote Skupnosti iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
   Člen 3
   Ta Uredba začne veljati tretji dan po objavi v Uradnem listu Evropske unije.
   Uporabljati se začne s 1. januarjem 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. decembra 2005
      
         
            Za Komisijo
         
         Günter VERHEUGEN
         
            Podpredsednik
         
      
   
   
      (1)  UL L 318, 20.12.1993, str. 18. Uredba, kakor je bila nazadnje spremenjena z Uredbo (ES) št. 2580/2000 (UL L 298, 25.11.2000, str. 5).
   
      (2)  UL L 370, 17.12.2004, str. 70.
   
      (3)  UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 883/2005 (UL L 148, 11.6.2005, str. 5).
   PRILOGA
   Letne tarifne kvote za uvoz blaga s poreklom iz Norveške v Skupnost
   
               Zaporedna številka
            
            
               Oznaka KN
            
            
               Poimenovanje
            
            
               Obseg letne kvote od 1.1.2006
            
            
               Stopnja dajatve, ki se uporablja v mejah kvote
            
         
               09.0765
            
            
               1517 10 90
            
            
               Margarina, razen tekoče margarine, ki ne vsebuje več kot 10 mas. % mlečnih maščob
            
            
               2 470 ton
            
            
               Prosto
            
         
               09.0771
            
            
               ex22071000 (Oznaka TARIC 90)
            
            
               Nedenaturirani etanol z vsebnostjo alkohola 80 vol. % ali več, razen pridobljenega iz kmetijskih proizvodov, navedenih v Prilogi I k Pogodbi EGS
            
            
               164 000 hektolitrov
            
            
               Prosto
            
         
               09.0772
            
            
               ex22072000 (Oznaka TARIC 90)
            
            
               Denaturiran etanol in druge žgane pijače, s katero koli vsebnostjo alkohola, razen tistih, pridobljenih iz kmetijskih izdelkov, naštetih v Prilogi I k Pogodbi ES
            
            
               14 340 hektolitrov
            
            
               Prosto
            
         
               09.0774
            
            
               2403 10
            
            
               Tobak za kajenje z dodatkom tobakovega nadomestka v kakršnem koli razmerju ali brez njega
            
            
               370 ton
            
            
               Prosto